**Tyrimas: kur Lietuvos gyventojai labiausiai pasigenda galimybių atsiskaityti kortele**

**Net trečdaliui Lietuvos gyventojų yra tekę atsisakyti prekių ar paslaugų dėl to, kad nebuvo galimybės sumokėti už juos kortele. Kokiose vietose vis dar labiausiai pasigendama atsiskaitymo kortele, rodo „Luminor“ banko užsakymu atlikta apklausa.**

Daugiau nei pusė (52 proc.) respondentų Lietuvoje atsiskaitymo kortelėmis galimybių trūkumą pajuto turguose, mugėse ir festivaliuose, rodo apklausos duomenys. Ypač šį trūkumą jaučia miestelių ir kaimo vietovių gyventojai (60 proc. respondentų).

Kas penktas respondentas taip pat šios galimybės pasigenda pas grožio paslaugų teikėjus, moterys – dažniau nei vyrai (atitinkamai 27 ir 16 proc.).

Panašios nuostatos vyrauja ir kitose Baltijos šalyse. Estijoje ir Latvijoje galimybės atsiskaityti mokėjimo kortele turguje pasigenda atitinkamai 56 ir 53 proc., grožio salonuose – po penktadalį gyventojų.

Apklausos rezultatai patvirtina, kad šiandien kiekvienas verslas privalo turėti galimybę priimti mokėjimus kortelėmis – antraip rizikuojama prarasti klientą, teigia Justas Daujotas, „Luminor“ banko Elektroninės prekybos vadovas

„Mūsų užsakymu atlikto tyrimo rezultatai rodo, kad beveik trečdaliui Lietuvos gyventojų yra tekę atsisakyti pirkinio ar paslaugos, nes jų teikėjas ar parduotuvė nesuteikė galimybės atsiskaityti kortele. Iš jų net trys ketvirtadaliai respondentų pažymėjo, kad jautėsi nemaloniai, suirzo arba net nusprendė nebegrįžti į šią prekybos ar paslaugų teikimo vietą. Žvelgiant į šiuos skaičius akivaizdu, kad atsiskaitymo kortelėmis priemonės yra būtinos“, – sako J. Daujotas.

Verslui „Luminor“ bankas siūlo sprendimą, kuris bet kurį „Android“ išmanųjį telefoną ar planšetinį kompiuterį paverčia mokėjimo terminalu, galinčiu priimti bekontakčius mokėjimus, siųsti kvitus el. paštu arba QR kodu – programėlę „Luminor Phone POS“. Šio sprendimo naudotojams nereikia mokėti kortelių skaitytuvo nuomos mokesčio, taikomas tik aptarnavimo mokestis už operaciją, kurį sudaro 2 centai ir 0,99 proc. nuo operacijos sumos.

„Šiais laikais daugelis naudojasi išmaniaisiais telefonais, todėl mobilioji programėlė puikiai tiks bet kokiam prekybininkui – savo ūkio derliumi prekiaujančiam ūkininkui, laimikį parduodančiam žvejui, Kalėdų mugėje prekiaujančiai mezgėjai bei kitiems, norintiems užtikrinti patogų atsiskaitymą savo klientams“, – sako J. Daujotas.

*„Luminor“ banko užsakytą tyrimą apie grynųjų pinigų naudojimą tyrimų agentūra „Norstat“ atliko 2023 m. rugsėjo pabaigoje–spalio pradžioje. Tyrimo metu apklausta po 1000 18–74 metų amžiaus respondentų kiekvienoje Baltijos šalyje.*

**Apie „Luminor“:**

„Luminor“ yra pirmaujantis nepriklausomas bankas Baltijos šalyse ir trečias pagal dydį finansinių paslaugų tiekėjas regione. Mes aptarnaujame asmenų, šeimų ir verslo finansinius poreikius. Kaip ir mūsų namų rinkos – Estija, Latvija ir Lietuva – mes esame jauni, dinamiški ir žvelgiantys į ateitį.

**Kontaktai žiniasklaidai:**

Indrė Baltrušaitienė

„Luminor“ komunikacijos vadovė

Tel.: +370 676 45334

El. p.: indre.baltrusaitiene@luminorgroup.com